Me Before You

***Me Before You*** është një film dramë romantike i vitit 2016, me regji nga Thea Sharrock në debutimin e saj regjisorial dhe i adaptuar nga autorja Jojo Moyes nga romani i saj i vitit 2012 me të njëjtin emër. Në film luajnë Emilia Clarke, Sam Claflin, Janet McTeer, Charles Dance dhe Brendan Coyle.

Filmi u xhirua në vende të ndryshme historike në të gjithë Mbretërinë e Bashkuar, duke përfshirë Kështjellën Pembroke në Uells dhe Chenies Manor House në Buckinghamshire, Angli. I publikuar më 3 qershor 2016 në Mbretërinë e Bashkuar dhe Amerikën e Veriut, filmi mori kritika të përziera dhe fitoi 208 milionë dollarë në të gjithë botën. Përpara zgjedhjes së aktorëve, Emilia Clarke e dinte se donte të bënte audicion për këtë rol, duke thënë: "Ky është thjesht një kombinim interesant që nuk e kisha lexuar më parë". Më 2 shtator 2014, Clarke dhe Sam Claflin u zgjodhën për filmin. Steve Peacocke u zgjodh më 24 mars 2015, ndërsa Jenna Coleman dhe Charles Dance u zgjodhën më 2 prill 2015. Më 9 prill 2015, Janet McTeer iu bashkua aktorëve; Brendan Coyle, Matthew Lewis, Samantha Spiro, Vanessa Kirby dhe Ben Lloyd-Hughes iu bashkuan aktorëve të nesërmen. Claflin e përshkroi rolin e tij si "ndoshta gjëja më sfiduese fizikisht që kam bërë ndonjëherë".".

### Xhirimet
[parapamje|[Kështjella Pembroke në Uells, një nga vendet e paraqitura në film]]
Xhirimet filluan më 29 prill 2015 dhe përfunduan më 26 qershor 2015. Filmi u xhirua në vende të ndryshme në Mbretërinë e Bashkuar, duke përfshirë:

*Pembroke Castle në Pembroke, Uells (the Traynors' estate);
*Wytham Abbey në Oxfordshire, England (shtëpia e Traynorëve brenda mureve të kështjellës);
*Sandown Park Racecourse në Esher, Surrey, England (skena të garave me kuaj dhe regjistrimit në aeroport);
*Harrow, London (shtëpia e familjes së Lou) dhe Chenies Manor House në Chenies, Buckinghamshire, Angli (skenat e dasmës); dhe
*Mallorca, Spanja, e cila zëvendëson Mauritiusin.

## Pritja
### Box office
*Me Before You* fitoi 56.2 milionë dollarë në Amerikën e Veriut dhe mbi 152 milionë dollarë në territore të tjera për një total prej 208.3 milionë dollarësh, kundrejt një buxheti prej 20 milionë dollarësh. Filmi fitoi 1.4 milionë dollarë nga premierat e së enjtes në mbrëmje dhe 7.8 milionë dollarë në ditën e parë. Në fundjavën e parë, filmi fitoi 18.3 milionë dollarë, duke u renditur i treti në arkë pas *Teenage Mutant Ninja Turtles: Out of the Shadows* (35.3 milionë dollarë) dhe *X-Men: Apocalypse* (22.3 milionë dollarë).

### Përgjigje kritike
Në Rotten Tomatoes, filmi ka një vlerësim miratimi prej 54% bazuar në vlerësimet nga 180 kritikë dhe një vlerësim mesatar prej 5.5/10. Konsensusi kritik i faqes thotë: "*Me Before You* përfiton nga kimia joshëse e Emilia Clarke dhe Sam Claflin, megjithëse nuk është e mjaftueshme për të kompensuar trajtimin e ngathët të një teme të ndjeshme." Në Metacritic, filmi ka një rezultat prej 51 nga 100 bazuar në 36 kritikë, duke treguar "vlerësime të përziera ose mesatare". Audiencat e anketuara nga CinemaScore i dhanë filmit një notë mesatare "A" në një shkallë nga A+ deri në F.

Chris Nashawaty of *Entertainment Weekly* i dha një notë B+ dhe shkroi: "Mund të mos ngrihet plotësisht në nivelin e një filmi klasik me tre shami që të bën të qash, por është provë se ndonjëherë një ose dy shami janë më se të mjaftueshme për të kryer punën."

### Vlerësimet
## Referime
## Lidhje të jashtme
* Faqja zytare
*